上塚吟
作者：文天祥
朝代：宋

paragraphs: 余昔從君時，上堂拜姑嫜。
相携上祖塚，歲時持酒漿。
姑嫜相繼沒，馬鬣不在鄉。
共君甌盂飯，清涕流襦裳。
君貧初赴官，有家不得將。
妾無應書兒，松檟自成行。
君別不復歸，歲月何茫茫。
長安擁朱綬，執雁事侯王。
豈無一紙書，道路阻且長。
年年酹寒食，妾心良自傷。
君家舊巾櫛，至今襲且藏。
諒君霜露心，白首遥相望。